九日偶成呈彥舉
作者：家鉉翁
朝代：宋

paragraphs: 高陽今日是重陽，與客憑高送一觴。
白首相逢俱老大，黄花隨地看芬芳。
故園三徑都荒了，目斷晴空歸路渺。
人生暮景更天涯，眼中愁緒知多少。
寒風蕭蕭吹我衣，酒闌莫遣帽簷欹。
我歌老圃秋容句，君誦淵明歸去辭。
我歌君和日欲夕，我醉君扶君須力。
明年此會還相憶，江東暮雲千里隔。